2018. gada 11. septembrī Noteikumi Nr. 576

Rīgā (prot. Nr. 42 23. §)

Grozījums Ministru kabineta 2016. gada 29. marta noteikumos Nr. 188 "Darbības programmas "Izaugsme un nodarbinātība" 5.6.1. specifiskā atbalsta mērķa "Veicināt Rīgas pilsētas revitalizāciju, nodrošinot teritorijas efektīvu sociālekonomisko izmantošanu" īstenošanas noteikumi"

Izdoti saskaņā ar

Eiropas Savienības struktūrfondu un

 Kohēzijas fonda 2014.–2020. gada

 plānošanas perioda vadības likuma

 20. panta 6. un 13. punktu

Izdarīt Ministru kabineta 2016. gada 29. marta noteikumos Nr. 188 "Darbības programmas "Izaugsme un nodarbinātība" 5.6.1. specifiskā atbalsta mērķa "Veicināt Rīgas pilsētas revitalizāciju, nodrošinot teritorijas efektīvu sociālekonomisko izmantošanu" īstenošanas noteikumi" (Latvijas Vēstnesis, 2016, 71., 189. nr.; 2017, 23., 149. nr.; 2018, 84. nr.) grozījumu un izteikt 11. un 12. punktu šādā redakcijā:

"11. Specifiskā atbalsta ietvaros plānotais kopējais finansējums ir ne mazāks kā 67 283 057 *euro*, tai skaitā Eiropas Reģionālās attīstības fonda (turpmāk – ERAF) finansējums granta veidā – 57 190 598 *euro*, kā arī nacionālais publiskais finansējums (valsts budžeta finansējums, tai skaitā valsts budžeta dotācija pašvaldībai, un pašvaldības finansējums) un privātais finansējums – ne mazāks kā 10 092 459 *euro*.

12. Specifiskā atbalsta ietvaros līdz 2018. gada 31. decembrim pieejamais kopējais finansējums ir ne mazāks kā 64 398 958 *euro*, tai skaitā ERAF finansējums ne vairāk kā 54 739 114 *euro*, kā arī nacionālais publiskais finansējums (valsts budžeta finansējums, tai skaitā valsts budžeta dotācija pašvaldībai, un pašvaldības finansējums) un privātais finansējums – ne mazāks kā 9 659 844 *euro*."

Ministru prezidents Māris Kučinskis

Kultūras ministre Dace Melbārde